તા 1ના રોજ પરિવાર સાથે સમય પસાર કરશો. જીવનસાથી જોડેની આત્મીયતામાં વધારો થશે. સગા-સંબંધી સાથે મેળ-મુલાકાત થશે. દિવસ મોજમસ્તી અને ખુશીનો રહેશે. તા 2,3 અને 4 દરમિયાન કોઈ સાથે કારણ વગર ઝગડો કે વિવાદ થઇ શકે છે. મન ઉદાસ રહેશે. કોઈની સાથે થયેલી વાતથી આપનું મન ખિન્ન રહેશે. કોઈ વ્યક્તિ માટે તમારા મનમાં ઉભી થયેલી નકારાત્મક છાપના કારણે સંબંધોમાં ગેરસમજ આવી શકે છે. ખાસ કરીને તમારા કોઈ આપ્તજનો હાલમાં સાથ-સહકાર ન આપે તો તેમના વિશે ગેરસમજ બાંધવાના બદલે તેમની મજબૂરી સમજવાનો પ્રયાસ કરજો. માતાના સ્વાસ્થ્યની ચિંતા રહેશે. ઊંઘની અનિયમિતતા તમારા સ્વાસ્થ્ય પર અસર પાડશે. તા 5 અને 6 દરમિયાન કેરિયરમાં વધુ સમર્પણ અને નિષ્ઠા સાથે બહેતર પરફોર્મન્સ આપશો. આપના વિચારોમાં પારદર્શકતા રહેશે. વિદ્યાર્થીઓ માટે સમય અનુકૂળ રહેશે. તા 5 થી શુક્ર આપની રાશિથી દસમાં સ્થાનમાં ભ્રમણ કરશે. જેથી ચિંતામાં વધારો કરશે. વ્યવસાયમાં વિઘ્નો આવશે. સરકાર, કાયદાકીય પળોજણો, ટેક્સ અથવા નવા કાયદાકીય માળખાઓથી કોઈ પરેશાની થઇ શકે છે. તા 7ના રોજ વારસાગત સંપત્તિ માટે મહત્ત્વની ચર્ચા થાય તેમજ તમારી તરફેણમાં નિર્ણય આવી શકે છે. આવકને વધારવામાં આપનું ધ્યાન કેન્દ્રિત થશે.